ბაბისმთა
ბაბისმთა, დონღუზორუნი (რუს. Донгузорун-Чегет-Карабаши; Донгуз-Орун) — მთა საქართველოსა და რუსეთის (ყაბარდო-ბალყარეთი) საზღვარზე, სამეგრელო-ზემო სვანეთის მხარეში, მესტიის მუნიციპალიტეტში. მდებარეობს კავკასიონის მთავარ წყალგამყოფ ქედზე, მდინარეების ბაქსანის, ნაკრისა და დოლრის წყალგამყოფზე. კლდიან-ყინულიანი მასივია (4454 მ), რომლიდანაც სამხრეთისაკენ გადაჭიმულია ცალგმილის ქედი. ბაბისმთიდან იწყება მყინვარები: ლედეშდვი, დოლრა და ჯვარედინი მყინვარი დონღუზორუნი.